text: Groft røveri i villa
  26 januar 2012 kl. 13.36
  Tre mænd begik torsdag formiddag klokken cirka 11.45 et røveri i en villa på Hertug Hans Vej i Sønderborg.
  Syd- og Sønderjyllands Politi beder vidner eller andre, der måske mener at genkende gerningsmændene på signalementet, om hjælp.
  I huset var to teenagepiger og to rengøringsassistenter. 
  En af røverne forsøgte at tiltvinge sig adgang til huset ? tilsyneladende med en kniv i hånden. 
  Pigerne søge tilflugt i en anden del af huset sammen med rengøringsassistenterne. Her fra kunne de høre glasset i døren blive knust og døren åbnet.
  De tre gerningsmænd er forsvundet fra huset med en designerlampe. 
  Det drejer sig om et eksemplar af PH-lampen ?Koglen?.
  De to af de tre mænd beskrives som:
  A:
  ? Mand
  ? Taler dansk med almindelig lokal dialekt
  ? 17-19 år
  ? 176-180 cm høj og slank af bygning
  ? Kort lyst hår og lyse øjenbryn
  ? Stangpiercing gennem det ene øjenbryn udformet som en pil i hver ende af stangen
  ? Sort dunjakke med hætte. Formentlig med pels på hættekanten.
  ? Blå store håndværkerbukser.
  B:
  ? Mand
  ? 17-19 år
  ? 174-180 cm høj og almindelig af bygning.
  ? Mørk jakke
  ? Sorte jogging-bukser med hvid stribe ned ad hvert bukseben
  ? Hætte på hovedet
  ? Underansigtet dækket af sort tøj.
  C: Endnu intet signalement.
  Et vidne har set en bil køre fra området i høj fart. Det drejer sig om en Sort VW Golf 1 eller 2 af ældre model.
  Et andet vidne har set to drenge på en scooter-lignende knallert over for huset. Det kan være gerningsmændene, siger politiet
  Hvis man mener at have informationer enten om gerningsmændene eller om den sorte bil skal man ringe til Lokalpolitiet i Sønderborg på telefon 1-1-4.
  